Aarhuus Stifts-Tidende, 1836-09-27
Sagen om Bønderkarlenes Emancipation, forhandlet i den jydske Stænderforsamling. Førend Grev Reventlow i den Roeskildske Stænderforsamling indbragte sit Forslag om Bønderkarle nes Emancipation var det udentvivl Størstedelen i Danmark ubekjendt, at der paa hvilede den danske Bondekarl det Baand, at han, saalænge han er ugift, ikke maa søge sit Erhverv ved Dag= eller Accord-Arbeide, men er forpligtet til at tage fast Tjeneste, og det ihvor gammel han endogsaa bliver. Det undrede vistnok de Fleste at høre, at der endnu hvilede et saa tungt Baand paa den danske Bondestand; de glædede sig ved at høre, at der blev andraget paa dets Løsning; de glædede sig dobbelt ved at erfare, at dette Forslag udgik fra En af Forsamlingens Høieste, fra Greven, Lehnsbesidderen, den frifindede ædle Reventlow; men de skuffedes smerteligt ved at erfare, at Forsamlingen ikke engang havde værdiget at nedsætte en Committee til at prøve dette Forslag. Det var første Gang, at en Beslutning af den Roeskildske Forsamling fandt Misbilligelse hos Folket. Denne udtalte sig stærkt, levende, fast uddeelt, saaledes som det var at vente, naar Folkets Repræsentanter saa aldeles misforstode deres Tids Fordringer. Og Pressen, denne sande Folkemund, rørte sin kraftige Tunge, for at vise hen til det Rette. De gode Virkninger deraf udebleve ikke. Hvad derikke lykkedes i Bestifternes Forsamling, det gik seierrigt igjennem i den jydske Forsamling. Dette er saalunde en af de faa Sager, i hvilke Jyderne paa en værdig Maade have gjort Øeboerne til Skamme, og hvori den Viborger Forsamling har viist, at skjøndt den giver den Roeskildske Forsamling Æren for hvad der tilkommer den, følger den dog ikke slavisk i dens Fodspor, og agter ikke at deele Skammen med den fordet, hvori hiin har feilet, men som denne veed at gjøre bedre. - Det var Justitsraad Fleischer, som i den jydske Stænderforsamling indbragte et Forslag om, at den ugifte Bondekarl, naar han har fyldt sit 28de Aar, maatte fritages for den Forpligtelse at tage fast Tjeneste, og at nærmere Bestemmelser maatte blive trufne, for at denne Frihed ikke skulde misbruges, men at paa den anden Side Ægteskab, indgaaet for det 28de Aar, ikke skulde bevirke Tilladelse til at ernære sig ved Dagleie, saaledes som Tilfældet nu er, da alle gifte Bønderkarle kunne ernære sig paa denne Maade. Til at prøve dette Forslag nedsattes en Committee af 5 Medlemmer, bestaaende af With, Jngerslev, Fleischer, Sponneck og Ostenfeldt. Denne Committee deelte sig i to Meninger. Majoriteten (With, Fleischer og Sponneck) erklærede sig i det Hele for Forslaget, men vilde kun ikke udtale nogen bestemt Mening om, hvorvidt den omhandlede Frihed først skulde begynde med det 28de eller 25de Aar, og som Følge deraf Giftermaal for den Tid fremtidigen ikke hjemle Ret til at ernære sig ved Dagleie, hvorhos der tilføiedes en Jndstilling om : at de Baand skulde vedblive paa Bønderkarlene, efter Opfordring fra Politiet at godtgjøre, hvormed de ernære sig, og saaledes at Politiøvrighederne blive bemyndigede til at decretere temporaire Jndskrænkninger i denne Frihed." Committeens Minoritet (Jngerslev og Ostenfeldt) var af aldeles modsat Mening med Majoriteten, og ansaae den Bondestanden paahvilende Forpligtelse hverken for at være ubillig eller uretfærdig, og dens Ophævelse ikke til Gavn hverken for Bondestanden eller for Communen, hvorfor den og indstillede: "at Fors, ingen Petition i denne Sag skulde indgive. – Efter at flere af Forf. Medlemmer havde udtalt sin Mening i denne Sag, og den kgl. Commissarius, uden dog at udtale nogen bestemt Formening om det Spørgsmaal, om der var Grund til at petionere om en Jndskrænkning i hiin Bønderkarlene paahvilende Forpligtelse, dog havde gjort nogle Bemærkninger, som vistnok ikke lidet bidroge til at sætte Forsamlingen istand til at fælde en rigtig Dom over Sagen, saa gik den til Afstemning, hvis Resultat var følgende. Committeens Minoritets Jndstilling: "at ingen Petition skulde indgives herom, forkastedes med 45 St. mod 4. Med 44 St. mod 5 billigedes Majoritetens Hovedindstilling: "at Kongen vilde lade Provindsialstænderne forelægge et Lovudkast, sigtende til en partiel Ophævelse af den ugifte Bondekarls Forpligtelse til at tage fast Tjeneste;" og med 42 St. mod 7 bifaldtes det, at der skulde andrages paa, at den foreslaaede Frihed skulde indtræde med det 25de Aar." Committeens Majoritets Jndstilling: efter Opfordring fra Politiet at godtgjøre, hvormed de ernære sig bifaldtes med 47 St. mod 2. Derimod forkastedes med 37 St. mod 12 det Tillæg : "at Politi øvrighederne bleve bemyndigede til at decretere temporaire Jndskrænkninger i denne Frihed." Endeligen antoges ligeledes med 37 St. mod 12 den Jndstilling; at Giftermaal for det 25de Aar for Fremtiden ei hjemler Ret til at ernære sig ved Dagleie."(Uddr. af Khonsp.)